CELEX: 62008TN0482
Language: el
Date: 2008-11-11 00:00:00
Title: Υπόθεση T-482/08: Προσφυγή της 11ης Νοεμβρίου 2008 — Atlas Transport κατά HABM — Hartmann (ATLAS TRANSPORT)

7.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/38
            
         Προσφυγή της 11ης Νοεμβρίου 2008 — Atlas Transport κατά HABM — Hartmann (ATLAS TRANSPORT)
   (Υπόθεση T-482/08)
   (2009/C 32/74)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: Atlas Transport GmbH (Ντίσελντορφ, Γερμανία) (εκπρόσωποι: U. Hildebrandt, K. Schmidt-Hern και B. Weichhaus, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Alfred Hartmann (Leer, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 9ης Σεπτεμβρίου 2008 (υπόθεση R 1858/2007-4)· και
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα ως προς το οποίο ζητείται η έκπτωση του δικαιούχου εκ των δικαιωμάτων του: Το λεκτικό σήμα «Atlas Transport» για τις μεταφορές (μεταφορά εμπορεύματος), της κλάσεως 39, (κοινοτικό σήμα αριθ. 545 681)
   
      Δικαιούχος του κοινοτικού σήματος: Η προσφεύγουσα
   
      Αιτών την έκπτωση εκ των επί του κοινοτικού σήματος δικαιωμάτων: A. Hartmann
   
      Απόφαση του τμήματος ακυρώσεως: Απόρριψη της αιτήσεως.
   
      Απόφαση του τμήματος προσφυγών: Αποδοχή της αιτήσεως εκπτώσεως εκ των επί του σήματος δικαιωμάτων
   
      Λόγοι εκπτώσεως εκ των επί του σήματος δικαιωμάτων: Παράβαση του άρθρου 15 του κανονισμού (ΕΚ) 40/94 (1), καθώς και των κανόνων 22 και 40 του κανονισμού (ΕΚ) 2868/95 (2), που προκύπτει από την εφαρμογή λανθασμένων κριτηρίων ως προς την απόδειξη της χρήσεως με σκοπό τη διατήρηση δικαιωμάτων και την εσφαλμένη εκτίμηση των αποδεικτικών στοιχείων που υποβλήθηκαν· λανθασμένη εφαρμογή δικονομικών αρχών, όπως το δικαίωμα ακροάσεως, σύμφωνα με το άρθρο 73, δεύτερη περίπτωση, του κανονισμού (ΕΚ) 40/94, η υποχρέωση αιτιολογίας, σύμφωνα με το άρθρο 73, πρώτη περίπτωση, του κανονισμού (ΕΚ) 40/94, και η εξουσία εκτιμήσεως.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994 L 11, σ. 1).
   
      (2)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου, για το κοινοτικό σήμα (ΕΕ L 303, σ. 1).